PMIndiaData/PMIndiaSum huggingface dataset:
पंतप्रधानांनी जनतेला दिल्या स्वातंत्र्य दिनानिमित्त शुभेच्छा

नवी दिल्‍ली, 15 ऑगस्‍ट 2022 पंतप्रधान नरेंद्र मोदी यांनी स्वातंत्र्य दिनानिमित्त जनतेला शुभेच्छा दिल्या आहेत. एका ट्विटमध्ये पंतप्रधान म्हणाले; “देशवासीयांना # स्वातंत्र्य दिनानिमित्त हार्दिक शुभेच्छा. जय हिंद.”
सी. के. जाफर शरीफ यांच्या निधनाबद्दल पंतप्रधानांना शोक

पंतप्रधान नरेंद्र मोदी यांनी श्री. के. जाफर शरीफ यांच्या निधनाबद्दल शोक व्यक्त केला आहे. श्री. के. जाफर शरीफ यांच्या निधनामुळेमी दुःखी झालो आहे. एक अनुभवी संसदीय कार्यकर्ता म्हणूनत्यांनी संसदीय काम काजा ससमृद्ध केले. दिल्ली तील कर्नाटकच्या अपेक्षा त्यांनी प्रभावी पणे ऐकल्या. त्यांच्या कुटुंबास आणि समर्थकांना अपार दुःख झाले आहे, असे पंतप्रधान म्हणाले.
फ्रान्सच्या राष्ट्राध्यक्षांनी दूरध्वनीवरुन केले पंतप्रधानांचे अभिनंदन

निवडणुकीतील यशाबद्दल फ्रान्सचे राष्ट्राध्यक्ष इम्यान्युअन मॅक्रॉन यांनी 23 मे 2019 रोजी दूरध्वनी करुन पंतप्रधान नरेंद्र मोदी यांचे अभिनंदन केले. भारत आणि फ्रान्स यांच्यातील भागीदारी अधिक वृद्धिंगत करण्यासाठी काम करण्याच्या वचनबद्धतेचा दोन्ही नेत्यांनी पुनरुच्चार केला. निर्णायक मुद्यांवर भारताच्या पाठीशी खंबीरपणे उभे राहिल्याबद्दल पंतप्रधानांनी फ्रान्सचे आभार मानले. लोकशाही जगतातील अग्रगण्य नेते असे कौतुक करुन राष्ट्राध्यक्ष मॅक्रॉन यांनी पंतप्रधान मोदी यांना द्विपक्षीय बैठक आणि जी-7 परिषदेसाठी फ्रान्सला येण्याचे पुन्हा आमंत्रण दिले.
उपराष्ट्रपतींच्या “सिटिझन ॲण्ड सोसायटी” पुस्तकाचे राष्ट्रपतींच्या हस्ते प्रकाशन प्रसंगी पंतप्रधानांची टिप्पणी

उपराष्ट्रपती हमिद अन्सारी यांनी लिहिलेल्या “सिटिझन ॲण्ड सोसायटी” पुस्तकाच्या प्रकाशन समारंभाला आज पंतप्रधान नरेंद्र मोदी उपस्थित होते. राष्ट्रपती भवनात राष्ट्रपती प्रणव मुखर्जी यांच्या हस्ते प्रकाशन करण्यात आले. यावेळी बोलताना पंतप्रधानांनी पुस्तकाच्या माध्यमातून भावी पिढीसमोर आपले विचार मांडल्याबद्दल उपराष्ट्रपतींचे अभिनंदन केले. ते म्हणाले की, आज तंत्रज्ञानाने नागरिकांचे नेटिझन्समध्ये परिवर्तन केले आहे आणि पारंपारिक सीमा पुसून टाकल्या आहेत. ते म्हणाले की, मात्र भारतात नागरिक आणि समाज यांच्यामध्ये कुटुंब ही संस्था आहे जी आपली सर्वात मोठी ताकद आहे. ते म्हणाले की, अनेक प्रकारच्या बोली आणि भाषा तसेच विविध प्रकारच्या श्रध्दा असूनही सर्वांमध्ये सुसंवाद असलेला देश म्हणून भारताला अभिमान वाटायला हवा. हे सर्व घडून येण्यासाठी सर्व नागरिकांनी योगदान दिल्याचे ते म्हणाले.
कच्छ येथे आयोजित पोलिस महासंचालकांच्या परिषदेला पंतप्रधानांचे संबोधन

कच्छ मध्ये धोरडो येथे आयोजित पोलिस महासंचालकांच्या परिषदेच्या तिसऱ्या आणि अंतिम दिवशी, पंतप्रधान नरेंद्र मोदी यांनी आज या परिषदेला संबोधित केले. परिषदेदरम्यान झालेल्या चर्चांचा दर्जा आणि सखोलतेबाबत पंतप्रधानांनी समाधान व्यक्त केले. अशा प्रकारच्या चर्चा म्हणजे पोलीस दलाचे समर्पण आणि व्यावसायिक योग्यतेचे द्योतक आहे, असे सांगत, या परिषदेद्वारे प्राप्त शिफारशींनुसार अंमलबजावणी करण्यासाठी एक स्पष्ट प्रारूप तयार करण्याचे आवाहनही त्यांनी केले. परिषदेला उपस्थित ज्येष्ठ आणि कनिष्ठ अशा दोन्ही स्तरांवरील अधिकाऱ्यांच्या चर्चेत सहकार्य दिसून आले आणि त्यामुळे तयार झालेला मजबूत आधार, हे महत्वाचे फलित असल्याचे मत पंतप्रधानांनी यावेळी व्यक्त केले. संवेदनशीलता हा पोलिस विभागातील महत्वाचा घटक असला पाहिजे आणि पोलिसांना नागरिकांप्रती संवेदनशील वागणुकीला प्रोत्साहन देता यावे, यासाठी एक लवचिक संस्थागत आराखडा तयार केला जावा, असे पंतप्रधानांनी सांगितले. पोलिस बलांनी स्थानिक समुदायाशी संपर्क प्रस्थापित केला पाहिजे आणि त्यासाठी त्या समुदायातील लोकांचे यश आणि चांगली कामगिरी यांचा आनंद त्यांच्यासोबत साजरा केला पाहिजे. आपल्या यशाचा आनंद साजरा करण्यासाठी लोक पोलीस ठाण्यात जातील तेव्हा त्यांच्या मनात पोलीस अधिकाऱ्यांनी केलेल्या कार्याबाबत सन्मान आणि व्यापक समंजस भावना निर्माण होईल, असे मत पंतप्रधानांनी व्यक्त केले. पोलिस ठाण्यांवरून समुदायातील लोकांची ओळख पटावी, अशी अपेक्षाही त्यांनी व्यक्त केली. सायबर सुरक्षा, डिजिटल तंत्रज्ञान आणि सोशल मीडिया अशा विषयांचा उल्लेख करत, पोलीस अधिकाऱ्यांनी आपल्या कामात प्रगत तंत्रज्ञानाचा प्रभावी वापर करावा, अशी अपेक्षाही पंतप्रधानांनी व्यक्त केली. आंतरराज्य सीमाभागातील शेजारी जिल्ह्यांच्या पोलिस बलांमध्ये संवाद आणि व्यापक सहकार्य असावे, असे आवाहन त्यांनी केले. पर्यटन, पोलीस, आपत्ती व्यवस्थापन आणि पोलीस प्रशिक्षण अशा विषयांबाबतही पंतप्रधानांनी आपले विचार मांडले. पोलीस अधिकाऱ्यांचे समर्पण आणि निःस्वार्थ सेवा तसेच कर्तव्यनिष्ठेबाबतही पंतप्रधानांनी गौरवोद्गार काढले. या भावना, देशाच्या संरक्षणाचे मूलभूत घटक आहेत, असे पंतप्रधान म्हणाले. यावेळी पंतप्रधानांच्या हस्ते आय बी च्या अधिकाऱ्यांना त्यांच्या विशेष सेवेसाठी राष्ट्रपती पदके प्रदान करण्यात आली. तत्पूर्वी, परिषदेत सहभागी सदस्यांनी पोलीस विद्यापीठे आणि न्यायवैद्यक विद्यापिठांविषयीही चर्चा केली. यावेळी गृह मंत्री राजनाथ सिंग, गृह राज्य मंत्री किरण रीजीजू आणि हरिभाई पार्थीभाई चौधरी सुद्धा उपस्थित होते.
मलेशियाच्या पंतप्रधानपदी निवड झाल्याबद्दल दातो सेरी अन्वर इब्राहिम यांचे पंतप्रधान मोदी यांनी केले अभिनंदन

नवी दिल्ली, 24 नोव्हेंबर 2022 पंतप्रधान नरेंद्र मोदी यांनी दातो सेरी अन्वर इब्राहिम यांचे मलेशियाच्या पंतप्रधानपदी निवड झाल्याबद्दल अभिनंदन केले आहे. पंतप्रधानांनी ट्विट केले आहे, “मलेशियाचे पंतप्रधान म्हणून निवड झाल्याबद्दल अभिनंदन, दातो सेरी @ अन्वर इब्राहिम. भारत आणि मलेशिया दरम्यानची धोरणात्मक भागीदारी अधिक बळकट करण्यासाठी एकत्र काम करण्याची अपेक्षा आहे.”
नागरी उड्डाण धोरणाला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने नागरी उड्डाण धोरणाला आपली मंजूरी दिली आहे. स्वातंत्र्य मिळाल्यानंतर, प्रथमच नागरी उड्डाण मंत्रालयाने एकात्मिक नागरी उड्डाण धोरण आणले आहे. ठळक वैशिष्टये धोरणाची उद्दिष्टे :- • वर्ष 2022 पर्यंत भारताला नवव्या क्रमांकावरुन तिसऱ्या क्रमांकाची सर्वात मोठी नागरी विमान बाजारपेठ बनवणे • देशांतर्गत तिकिटांचा खप वर्ष 2015 मधील 8 कोटींच्या तुलनेत 2022 पर्यंत 30 कोटीपर्यंत वाढवणे. • व्यावसायिक उड्डाणांसाठी विमानतळांची संख्या 2016 मधील 77 वरुन 2019 पर्यंत 127 पर्यंत वाढवणे • 2027 पर्यंत मालवाहतुकीचा आकडा चार पटीने वाढवून 10 दशलक्ष टन पर्यंत नेणे. • जास्तीत जास्त लोकांपर्यंत विमान सेवा – भारतीयांना प्रादेशिक जोडणी योजनेअंतर्गत एका तासाच्या विमान प्रवासाठी 2500 रुपये. • आंतरराष्ट्रीय विमानसेवा सुरु करण्यापूर्वी 5 वर्षे देशांतर्गत उड्डाण सेवा देण्याची अट रद्द. • लवचिक आणि उदार “मुक्त आकाश” आणि “कोड शेअर” करार • दक्षिण आशियासाठी केंद्र म्हणून विकसित करण्यासाठी देखभाल आणि दुरुस्ती कामाच्या क्षेत्राला प्रोत्साहन • 2025 सालापर्यंत दर्जेदार 3.3 लाख कुशल मनुष्यबळ उपस्थित करुन देणे. • हरित विमानतळ आणि हेलिपोर्ट्‌सचा विकास • विनियंत्रण, सुलभ प्रक्रिया आणि ई-प्रशासनाच्या माध्यमातून व्यवसाय सुलभता वाढवणे. • नागरी विमान क्षेत्रात “मेक इन इंडिया”ला उत्तेजन देणे. धोरणात समाविष्ट क्षेत्रे
भारत आणि अर्मेनिया यांच्यामधील आपत्ती व्यवस्थापन सहकार्य कराराला केंद्रीय मंत्रिमंडळाची मान्यता

पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि अर्मेनिया यांच्यामधील आपत्ती व्यवस्थापन सहकार्य कराराला मान्यता देण्यात आली. या करारामुळे दोन्ही देशांमध्ये आपत्ती आल्यास नागरिकांना सुखरूप बाहेर काढण्यासाठी आणि बचाव करण्यासाठी सहकार्य करण्यात येणार आहे. त्याच बरोबर आपत्तीसंबंधी माहितीची देवाण-घेवाण करण्यात येणार आहे. भारत आणि अर्मेनिया या दोन्ही देशांमध्ये आपत्ती व्यवस्थापनाची यंत्रणा उभी करणे तसेच कोणत्याही आपत्तीला तोंड देण्यासाठी सज्ज राहण्याबरोबरच क्षमता वाढवण्यासाठी उभय देशांमध्ये सहकार्य करण्यात येणार आहे.
टी एन शेषन यांच्या निधनाबद्दल पंतप्रधानांकडून शोक व्यक्त

टी एन शेषन यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे. टी एन शेषन यांनी अतिशय परिश्रम आणि निष्ठेने देशाची सेवा केली. निवडणूक सुधारणांप्रती त्यांनी घेतलेल्या प्रयत्नांमुळे आपली लोकशाही अधिक बळकट आणि समावेशी झाली. शेषन यांच्या निधनाने अतिशय दु:ख झाले असे पंतप्रधानांनी म्हटले आहे. ओम शांती.
झारखंड मधल्या देवघर इथे नवे एम्स स्थापन करायला मंत्रिमंडळाची मंजुरी

झारखंड मधल्या देवघर इथे नवे एम्स अर्थात अखिल भारतीय वैद्यक विज्ञान संस्था स्थापन करायला केंद्रीय मंत्रिमंडळाने मंजुरी दिली आहे. प्रधान मंत्री स्वास्थ्य सुरक्षा योजने अंतर्गत हे एम्स उभारण्यात येणार असून त्यासाठी 1103 कोटी रुपयांच्या निधीची तरतूद करण्यात आली आहे. तपशील: या एम्समध्ये याचा समावेश असेल – · या एम्सची 750 खाटाची क्षमता राहणार असून त्यात ट्रॉमा सेंटर सुविधा उपलब्ध असेल राहील · वर्षाला 100 एम बी बी एस विद्यार्थ्याची क्षमता असलेले वैद्यकीय महाविद्यालय · वार्षिक 60 बी एस्सी ( परिचारिका ) विद्यार्थ्याची क्षमता असलेले परिचारिका महाविद्यालय,नवी दिल्लीतल्या एम्सच्या धर्तीवर निवासी संकुल,आणि इतर सुविधा यामध्ये असतील · 15 शल्यचिकित्सागृहासह, 20 स्पेशालिटी आणि सुपर स्पेशालिटी विभाग · पारंपरिक औषध पद्धतीमध्ये उपचार करण्यासाठी 30 खाटांचा आयुष विभाग परिणाम : यामुळे इथल्या जनतेला सुपर स्पेशालिटी आरोग्य सुविधा पुरवण्या बरोबरच या भागात राष्ट्रीय आरोग्य अभियाना अंतर्गत, प्राथमिक आणि द्वितीय स्तराच्या संस्थात्मक सुविधा पुरवण्यासाठी डॉक्टर आणि इतर आरोग्य कार्यकर्त्यांचा मोठी फळी निर्माण होण्यासाठी मदत होणार आहे. पूर्वपीठीका : प्रधान मंत्री स्वास्थ्य सुरक्षा योजनेअंतर्गत भुवनेश्वर, भोपाळ, रायपुर, जोधपुर, ऋषिकेश आणि पाटणा इथे एम्स उभारण्यात आली आहेत. महाराष्ट्रात नागपूर इथे, याशिवाय रायबरेली, कल्याणी, मंगलगिरी, इथे एम्स उभारण्याचे काम सुरु आहे.
9 व्या व्हायब्रंट गुजरात परिषदेचे उद्या पंतप्रधान करणार उद्‌घाटन

पंतप्रधान नरेंद्र मोदी 18 जानेवारी 2019 ला 9 व्या व्हायब्रंट गुजरात परिषदेचे उद्‌घाटन करणार आहेत. 9 व्या व्हायब्रंट गुजरात जागतिक परिषदेला काही देशांचे प्रमुख, उद्योजक आणि विचारवंत उपस्थित राहतील. नवभारतासाठी सर्वंकष आर्थिक विकासावर लक्ष केंद्रीत केलेल्या वैश्विक, राष्ट्रीय आणि राज्यस्तरीय कार्यक्रमावर चर्चेसाठी मंच व्हायब्रंट गुजरात 2019 ही परिषद पुरवेल. ज्ञानाच्या आदान प्रदानाचे स्वरुप अधिक वैविध्यपूर्ण करण्याच्या उद्देशाने मंचांचा संपूर्ण नवा संच असेल. व्हायब्रंट गुजरातची संकल्पना नरेंद्र मोदी यांची असून, गुजरातचे मुख्यमंत्री असतांना त्यांनी ती राबवली होती. 2003 मध्ये सुरुवात झालेली ही परिषद देशातल्या सर्व राज्यांसाठी गुंतवणुकीला चालना देणारा, आता वैश्विक नेटवर्किंग मंच झाली आहे. जागतिक सामाजिक-आर्थिक विकासाच्या कार्यक्रमांवर चर्चेबरोबरच, ज्ञानाचे आदान प्रदान करणारा आणि प्रभावी भागीदारीला चालना देणारा मंच म्हणून ही परिषद नावारुपाला आली आहे. 8 वी व्हायब्रंट गुजरात जागतिक परिषद जानेवारी 2017 मध्ये भरली होती. त्यात 100 हून अधिक देशांमधले 25 हजारांहून अधिक प्रतिनिधी यात सहभागी झाले होते. यात 4 देशांचे प्रमुख, नोबेल पुरस्कार विजेते, उद्योजक आणि विचारवंत सहभागी झाले होते. व्हायब्रंट गुजरात 2019ची वैशिष्ट्ये : भारतातील विज्ञान, तंत्रज्ञान, अभियांत्रिकी आणि गणित शिक्षण व संशोधन संधींसाठी गोलमेज परिषद या गोलमेज परिषदेला देशातील शिक्षणतज्ज्ञ आणि केंद्र व राज्य सरकारमधले प्रमुख धोरणकर्ते उपस्थित राहतील. चर्चेतून विज्ञान, तंत्रज्ञान, अभियांत्रिकी आणि गणित शिक्षण व संशोधन संधींसाठी आराखडा तयार केला जाईल. भविष्यातील तंत्रज्ञान आणि अंतराळ मोहिमेवर प्रदर्शन भविष्यातील अंतराळ प्रवासावर एक दृष्टिक्षेप विज्ञान, तंत्रज्ञान, अभियांत्रिकी आणि गणित (STEM) यावर आंतरराष्ट्रीय परिषद व्हायब्रंट गुजरात जागतिक व्यापार प्रदर्शन 2,00,000 चौ.मी. क्षेत्रावर असलेल्या या व्यापार प्रदर्शनात 25 क्षेत्रांचा समावेश आहे. बंदरप्रणित विकास आणि भारत आशियातील ट्रान्स-शिपमेंट केंद्र म्हणून स्थापित व्हावे यासाठी व्यूहरचना गुजरात आणि भारतामधील वाहतूक क्षेत्राच्या भविष्यातील विकासासाठी संबंधित संकल्पनांवर या चर्चासत्रात चर्चा होईल. मेक इन इंडियावर चर्चासत्र मेक इन इंडियाच्या यशोगाथा आणि या उपक्रमासाठी सरकारने उचललेली पावले, या चर्चासत्रात मांडली जातील. संरक्षण आणि विमान क्षेत्रातील संधींवर चर्चासत्र संरक्षण आणि विमान क्षेत्रात निर्मिती केंद्र म्हणून गुजरात उदयाला यावे, यासाठी तसेच या क्षेत्रातील संधींबाबत सहभागींना अवगत करण्याच्या उद्देशाने या चर्चासत्राचे आयोजन करण्यात आले आहे. चलनवलन प्रणित शहर विकास चलनवलन प्रणित शहर विकास, प्रगत तंत्रज्ञान, पार्किंग समस्येवर उपाय, इलेक्ट्रिक वाहने यावर या उपक्रमात चर्चा होईल. नवभारतासाठी शाश्वत तंत्रज्ञान प्रणित शेती वस्त्रोद्योग परिषद – नवभारताच्या उभारणीसाठी वस्त्रोद्योग विकास क्षमतेचा शोध पंतप्रधान नरेंद्र मोदी यांची नवभारताची संकल्पना पुढे नेतांना वस्त्रोद्योगाच्या विकासासाठी उपाययोजना यावर परिषदेत चर्चा होईल. उद्योजक आणि धोरणकर्ते यात सहभागी होतील.
भारत आणि किरगीजस्तान दरम्यानकृषी आणि अन्नधान्य संबंधित उद्योग क्षेत्रातीलसहकार्यकरारावर स्वाक्षऱ्या करायला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने, कृषी आणि अन्नधान्य संबंधित उद्योग क्षेत्रात सहकार्यासाठी भारत आणि किरगीजस्तान यांच्यातील करारावर स्वाक्षऱ्या करण्याबाबत कृषी आणि शेतकरी कल्याण मंत्रालयाच्या प्रस्तावाला मंजुरी दिली. उभय देशांमधील या प्रस्तावित करारात, संशोधन, पशु पैदास, एव्हियन इन्फ्लुएंझा आणि अन्य रोगांच्या माहिती आणि अनुभवांच्या देवाणघेवाणीसह कृषी आणि संलग्न क्षेत्रातील अनेक उपक्रमांचा समावेश आहे. याशिवाय, वनस्पती प्रजातींच्या हक्काचे संरक्षण, कृषी, अन्नधान्य व्यापार, कृषी संशोधन आणि शिक्षण, अन्न सुरक्षा आदी क्षेत्रात सहकार्याची तरतूद आहे. उभय देशांच्या प्रतिनिधींचा समावेश असलेल्या संयुक्त कृती गटाची स्थापना करण्याची तरतूद या करारात आहे. स्वाक्षरी झाल्यानंतर लगेचच हा करार लागू होईल आणि त्याचा कालावधी पाच वर्षांचा असेल. ()
पंतप्रधानातर्फे पंडित दीन दयाळ उपाध्याय यांच्या जयंतीनिमित्त आदरांजली

पंतप्रधान नरेंद्र मोदी यांनी पंडित दीनदयाळ उपाध्याय यांच्या जयंतीनिमित्त आज आदरांजली अर्पण केली. “निःस्वार्थी सेवा आणि एक उत्कृष्ट संघटक याचे प्रतीक असलेले आमचे प्रेरणास्रोत आणि मार्गदर्शक, पंडित दीनदयाळ यांच्या जयंतीनिमित्त मी त्यांच्यापुढे नतमस्तक होत आहे. चला आपण दीनदयाळजींच्या मार्गाचे अनुसरण करुया आणि एक विकसित आणि न्यायप्रिय भारत घडवूया” असे विचार पंतप्रधानांनी आपल्या ब्लॉगवर http://nm4.in/1iPm6mO व्यक्त केले आहेत.
पंतप्रधानांनी, कारगिल विजय दिवसानिमित्त सैनिकांना वाहिली आदरांजली

पंतप्रधान नरेंद्र मोदी यांनी कारगिल विजय दिवसानिमित्त, कारगिलमध्ये आपल्या देशाचे रक्षण करणाऱ्या सर्व शूर योद्ध्यांना, त्यांच्या शौर्य आणि सर्वोच्च बलिदानाबद्दल आदरांजली वाहिली आहे. आपल्या ट्विट संदेशात पंतप्रधान म्हणाले; "कारगिल विजय दिवस भारतमातेच्या सन्मानाचे आणि प्रतिष्ठेचे प्रतिक आहे. याप्रसंगी, मातृभूमीच्या रक्षणासाठी पराक्रमाची पराकाष्ठा करणाऱ्या देशातील सर्व साहसी सपुत्रांना माझे शत-शत नमन। जय हिंद!"
फ्रान्सच्या राष्ट्राध्यक्षांच्या राजनैतिक सल्लागाराने घेतली पंतप्रधानांची भेट

फ्रान्सच्या राष्ट्राध्यक्षांचे राजनैतिक सल्लागार जॅक्स ऑडिबर्ट यांनी आज पंतप्रधान नरेंद्र मोदी यांची भेट घेतली. यावेळी पंतप्रधानांनी 2015 मध्ये फ्रान्सला दिलेल्या भेटीच्या तसेच 2016 मध्ये प्रजासत्ताक दिनी प्रमुख पाहुणे म्हणून राष्ट्राध्यक्ष होलांदे यांनी दिलेल्या भारत भेटीच्या आठवणींना उजाळा दिला. या परस्पर दौऱ्यांमुळे द्विपक्षीय संबंध दृढ झाल्याचे पंतप्रधानांनी सांगितले. संरक्षण, अंतराळ आणि नागरी अणु सहकार्याबरोबरच विविध क्षेत्रात विशेषत: सागरी सुरक्षा, पुनर्नवीकरणीय ऊर्जा आणि दहशतवादाविरोधी उपाय यात विस्तारले असल्याचे पंतप्रधान म्हणाले. हवामान बदला विरोधातील जागतिक प्रयत्नात आंतरराष्ट्रीय सौर आघाडीची स्थापना हे महत्वाचे यश असल्याचे पंतप्रधानांनी सांगितले. या उपक्रमाला फ्रान्स देत असलेल्या पाठिंब्याचे पंतप्रधानांनी कौतुक केले. स्मार्ट सिटीज्‌, शहर वाहतूक आणि पायाभूत सुविधा क्षेत्रात द्विपक्षीय सहकार्य अधिक वाढविण्याचे आवाहन पंतप्रधानांनी केले.
डॉ. झाकीर हुसैन यांच्या जयंती निमित्त पंतप्रधानांनी   वाहिली  आदरांजली

पंतप्रधान नरेंद्र मोदी यांनी देशाचे माजी राष्ट्रपती डॉ. झाकीर हुसैन यांच्या जयंती निमित्त त्यांना आदरांजली वाहिली. पंतप्रधान म्हणाले, “डॉ. झाकीर हुसैन यांच्या जयंतीदिनी देश त्यांचे स्मरण करत आहे. भारताच्या स्वातंत्र्य लढ्यात त्यांनी दिलेले योगदान फार मोठे आहे. त्यांनी विद्वान आणि शिक्षणतज्ज्ञ म्हणून स्वतःची ओळख निर्माण केली.”
केंद्रीय माहिती आयोगाच्या नव्या इमारतीचे पंतप्रधानांच्या हस्ते उद्या उद्‌घाटन

राजधानी नवी दिल्लीत मुनिर्का येथे उभारण्यात आलेल्या केंद्रीय माहिती आयोगाच्या नव्या इमारतीचे उद्‌घाटन पंतप्रधान नरेंद्र मोदी यांच्या हस्ते उद्या होणार आहे. या इमारतीमध्ये आयोगाला एकाच ठिकाणाहून काम करणे शक्य होईल, यापूर्वी भाडे तत्वावरील दोन इमारतींमधून आयोगाचे कामकाज सुरु होते. आयोगाची नवी इमारत नॅशनल बिल्डिंग कंस्ट्रक्शन कॉर्पोरेशनने मुदतीपूर्व बांधून पूर्ण केली आहे. अत्याधुनिक सुविधांयुक्त अशा या पाच मजली इमारतीमध्ये माहिती तंत्रज्ञान तसेच व्हिडिओ कॉन्फरन्सिंगची सुविधाही उपलब्ध आहेत. माहितीचा अधिकार 2005 अधिनियमान्वये केंद्रीय माहिती आयोगाची स्थापना करण्यात आली होती.
पंतप्रधानांनी केला फिटनेस व्हिडीओ शेअर, पोलीस अधिकाऱ्यांना दिले फिटनेस चॅलेंज

विराट कोहली यांनी दिलेले तंदुरुस्ती आव्हान स्वीकारत, पंतप्रधान नरेंद्र मोदी यांनी आज आपला तंदुरुस्तीसाठीचा व्हिडीओ शेअर केला. सकाळच्या व्यायामाचे क्षण शेअर करत आहे. योग करण्याबरोबरच पंचतत्वांपैकी काहींचा उपयोग करत ठरविलेल्या मार्गावरुन आपण चालतो असे सांगून यामुळे ताजेतवाने होऊन नवी ऊर्जा मिळत असल्याचे पंतप्रधानांनी म्हटले आहे. श्वासासाठीचे व्यायामही आपण करत असल्याचे सांगतानाच “हम फिट तो इंडिया फिट” असेही पंतप्रधानांनी म्हटले आहे. प्रत्येक भारतीयाने दिवसातला थोडा वेळ तंदुरुस्ती राखण्यासाठी द्यावा असे आवाहनही त्यांनी केले आहे. आपल्याला योग्य वाटणारा कोणताही व्यायामप्रकार निवडा आणि तो दररोज करा त्यामुळे आपल्या जीवनात सकारात्मक बदल आपल्याला दिसेल. #FitnessChallenge #HumFitTohIndiaFit पंतप्रधानांनी, कर्नाटकचे मुख्यमंत्री एच डी कुमारस्वामी, टेबल टेनिसपटू मनिका बात्रा आणि भारतीय पोलीस सेवेतले सर्व अधिकारी विशेषकरुन वयाची चाळीशी पार केलेल्या अधिकाऱ्यांना पंतप्रधानांनी फिटनेस चॅलेंज दिले आहे. #FitnessChallenge कर्नाटकचे मुख्यमंत्री एच डी कुमारस्वामी, भारतासाठी अभिमानास्पद कामगिरी करणारी आणि 2018 च्या राष्ट्रकुल क्रीडा स्पर्धेत भारतासाठी सर्वात जास्त पदकांची कमाई करणारी मनिका बात्रा, सर्व पोलीस अधिकारी विशेषकरुन 40 वर्षावरचे अधिकारी यांना फिटनेस चँलेज देत असल्याचे पंतप्रधानांनी म्हटले आहे.
संरक्षण क्षेत्राची 73 चौरस मीटर भूमी “बेस्ट”ला भाडे तत्त्वावर देणार

संरक्षण खात्याच्या अखत्यारित असणाऱ्या मुंबईच्या नौसेनेच्या गोदी भागातील 73 चौरस मीटर भूमी बृहन्‌मुंबई विद्युत पुरवठा आणि वितरण (बेस्ट) कंपनीला भाडे तत्त्वावर देण्यात येणर आहे. यासंदर्भात मंत्रिमंडळाच्या बैठकीत मान्यता देण्यात आली. हा करार तीस वर्षांसाठी केला असून बेस्टकडून नाममात्र एक रुपया प्रतिवर्ष भाडे आकारण्यात येणार आहे. या भूमीवर विद्यु त वितरणासाठी चार संयंत्रांची उभारणी करण्यात येणार आहे. तसेच जलसंचयाची भूमिगत सुविधा करण्यात येणार आहे. या जमिनीवर केलेल्या बांधकामाचा खर्च बेस्ट करणार असून भारतीय नौसेनेवर याचा आर्थिक बोझा येणार नाही.
पंतप्रधान उद्या हिमाचल प्रदेशच्या दौऱ्यावर

पंतप्रधान नरेंद्र मोदी 27 डिसेंबर 2018 रोजी हिमाचल प्रदेशला भेट देणार आहेत. राज्य सरकारच्या वर्षपूर्तीनिमित्त होणाऱ्या कार्यक्रमात ते सहभागी होणार आहेत. राज्य सरकारच्या कामगिरीबद्दल एका पुस्तिकेचे प्रकाशन ते करतील. कांगडा जिल्ह्यातल्या धरमशाला येथे होणाऱ्या सभेला पंतप्रधान संबोधित करतील. तसेच सरकारच्या विविध योजनांच्या लाभार्थ्यांशी पंतप्रधान संवाद साधतील.
विधानसभा निवडणुकीतल्या निकालाबद्दल जागतिक नेत्यांकडून पंतप्रधानांचे अभिनंदन

नुकत्याच झालेल्या विधानसभा निवडणुकीतल्या विजयाबद्दल जागतिक नेत्यांनी पंतप्रधान नरेंद्र मोदी यांचे अभिनंदन केले आहे. अबुधाबीचे राजकुमार महामहिम शेख मोहम्मद बिन झायेद अल नह्यान, कतारचे अमिर महामहिम शेख तमिम बिन हमाद अल थनी आणि फ्रांसचे राष्ट्राध्यक्ष फ्रॅकोज हॉलंड यांनी पंतप्रधान नरेंद्र मोदी यांच्याशी बातचीत केली आणि शुभेच्छा दिल्या.
महिलांच्या नेतृत्वाअंतर्गत होणाऱ्या विकासाला सुरुवातीपासूनच आमचे सर्वोच्च प्राधान्य: पंतप्रधान

नवी दिल्ली, 1 जून 2022 पंतप्रधान नरेंद्र मोदी म्हणाले की, गेल्या 8 वर्षांत सरकारने महिला सक्षमीकरण करण्यात कोणतीही कमतरता ठेवलेली नाही.महिलांच्या नेतृत्वाखालील विकासामुळे आपल्या कोट्यवधी माता, भगिनी आणि मुलींचे जीवन सुसह्य झाले असून त्या देशाच्या प्रगतीत प्रचंड योगदान देत आहेत. आपल्या ट्विटर संदेशात पंतप्रधान म्हणाले,; "गेल्या 8 वर्षांमध्ये स्त्रीशक्तीच्या सबलीकरणात सरकारने कोणतीही कमतरता ठेवलेली नाही. महिलांच्या नेतृत्वाचा विकास करण्याला आम्ही नेहमीच प्राधान्य दिले आहे. भगिनी आणि मुलींचे जीवन सुसह्य झाले आणि त्या देशाच्या प्रगतीत प्रचंड भरभरून योगदान देत आहेत.
ब्रिक्स कृषी संशोधन मंच उभारण्यासाठी  भारत आणि ब्रिक्स राष्ट्रात झालेल्या सामंजस्य कराराला केंद्रीय मंत्रिमंडळाची मंजूरी

ब्रिक्स कृषी संशोधन मंच उभारण्यासाठी भारत आणि विभिन्न ब्रिक्स राष्ट्रात झालेल्या सामंजस्य कराराला, पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत, पूर्वलक्षी प्रभावाने मंजूरी देण्यात आली. पूर्वपीठिका: रशियामधल्या उफा इथे 9 जुलै 2015 मध्ये झालेल्या ब्रिक्स शिखर परिषदेत, पंतप्रधान नरेंद्र मोदी यांनी,संपूर्ण जगाला भेट ठरणारा, ब्रिक्स कृषी संशोधन मंच उभारण्याचा प्रस्ताव मांडला होता. हे केंद्र, ब्रिक्स सदस्य राष्ट्रांना,अन्न सुरक्षा पुरवण्यासाठी, कृषी क्षेत्रात धोरणात्मक सहकार्याद्वारे,शाश्वत कृषी विकास आणि दारिद्र्य निर्मूलनाला प्रोत्साहन देईल. कृषी संशोधन धोरण,विज्ञान तंत्रज्ञान,शोध आणि नाविन्यता,क्षमता वृद्धी यामध्ये ब्रिक्स राष्ट्रातले सहकार्य आणखी दृढ करण्याच्या हेतूने, गोव्यात 16 ऑक्टोबर 2016 मध्ये झालेल्या आठव्या ब्रिक्स शिखर परिषदेत, कृषी संशोधन मंच स्थापन करण्यासाठीच्या सामंजस्य करारावर ब्रिक्स राष्ट्रांच्या परराष्ट्र व्यवहार मंत्र्यांनी स्वाक्षऱ्या केल्या होत्या. जगभरात, उपासमार,पोषण मूल्ये कमतरता,दारिद्र्य आणि असमानता,,प्रामुख्याने शेतकरी आणि बिगर शेतकऱ्यांशी जोडल्या गेलेल्या उत्त्पन्नविषयक समस्यांच्या निराकरणासाठी तसेच कृषी व्यापार, जैव सुरक्षा आणि पर्यावरणपूरक शेतीला प्रोत्साहन देण्यासाठी ब्रिक्स कृषी संशोधन मंच काम करणार आहे.
राष्ट्रपती रामनाथ कोविंद यांनी राष्ट्रपतीपदी एका वर्षाचा कार्यकाळ पूर्ण केल्याबद्दल पंतप्रधानांकडून अभिनंदन

राष्ट्रपती रामनाथ कोविंद यांनी राष्ट्रपतीपदी एका वर्षाचा कार्यकाळ पूर्ण केल्याबद्दल पंतप्रधान नरेंद्र मोदी यांनी त्यांचे अभिनंदन केले आहे. “राष्ट्रपतीपदी एका वर्षाचा कार्यकाळ पूर्ण केल्याबद्दल राष्ट्रपती रामनाथ कोविंद यांचे अभिनंदन. आपली बुद्धीमत्ता आणि मानवतावादी वृत्तीने राष्ट्रपती सर्व देशवासियांसाठी प्रिय झाले आहेत. महत्वाच्या धोरणात्मक मुद्यांबाबत त्यांना उत्तम जाण आहे. युवा, शेतकरी आणि गरीबांच्या सक्षमिकरणाबद्दलही त्यांना कळकळ आहे”, असे पंतप्रधानांनी म्हटले आहे.
पश्चिम ओदिशा आणि किनारपट्टी भागात पायाभूत विकास, संपर्क आणि व्यवसाय सुलभतेला चालना मिळणार

पंतप्रधान नरेंद्र मोदी उद्या 15 जानेवारी 2019 रोजी ओदिशातील बालनगीरला भेट देणार आहेत. झारसुगुडा येथील मल्टिमोडल लॉजिस्टिक्स पार्क आणि अन्य विकास प्रकल्पांचे लोकार्पण ते करणार आहेत. बालनगीर-बिचुपाली दरम्यान नवीन रेल्वेमार्गाचे उद्‌घाटनही ते करणार आहेत. सोनेपूर येथील केंद्रीय विद्यालयाच्या कायमस्वरुपी इमारतीची पायाभरणीही ते करणार आहेत. 100 कोटी रुपये खर्चून झारसुगुडा येथील मल्टि मोडल लॉजिस्टिक्स पार्क बांधण्यात आले आहे. यामुळे खासगी मालवाहतुकीसह आयात-निर्यात आणि देशांतर्गत वाहतूक सुलभ होईल. झारसगुडा रेल्वेस्थानकापासून 5 किलोमीटर अंतरावर हावडा-मुंबई रस्त्याला लागून हे मल्टिमोडल लॉजिस्टिक्स पार्क आहे. याच्या आजूबाजूला पोलाद, सिमेंट, पेपर यासारखे अनेक महत्वपूर्ण उद्योग असून त्यांना याचा लाभ होईल. मल्टिमोडल लॉजिस्टिक पार्कमुळे झारसुगुडा हे ओदिशातील प्रमुख लॉजिस्टिक केंद्र म्हणून उदयाला येईल आणि राज्यातील व्यवसाय सुलभतेला चालना मिळेल. 15 किलोमीटर लांबीच्या बालनगीर-बिचुपली या नवीन रेल्वे मार्गामुळे ओदिशा किनारपट्टीचा भाग पश्चिम ओदिशाशी जोडला जाईल. यामुळे भुवनेश्वर आणि पुरी येथून नवी दिल्ली आणि मुंबईसारख्या प्रमुख शहरांमध्ये जाण्याचा प्रवासाचा वेळ कमी होईल. या रेल्वेमार्गामुळे ओदिशातील सूक्ष्म, लघु आणि मध्यम उद्योगांना लाभ होईल आणि ओदिशातील खाण क्षेत्रासाठी नव्या संधी खुल्या होतील. या दौऱ्यादरम्यान पंतप्रधान पुढील विकास प्रकल्पांचा शुभारंभ करण्याची शक्यता आहे :- · 1085 कोटी रुपयांच्या झारसुगुडा-विझिनगरम आणि संबलपूर-अंगुल या 813 किलोमीटर रेल्वेमार्गाच्या विद्युतीकरणाच्या लोकार्पणामुळे या मार्गावर वेगवान रेल्वेसेवा उपलब्ध होईल. · बारपाली आणि डुंगरीपाली आणि बालनगीर-देवगाव या 13.5 किलोमीटर रस्त्याच्या दुपद्रीकरणाचे लोकार्पण. या दुपद्रीकरणामुळे ओदिशातील औद्योगिक क्षमतेला चालना मिळेल. · थेरुवली-सिंगापूर स्थानकामधील पूल क्र. 588 चे लोकार्पण. यामुळे जुलै 2017 मध्ये वाहून गेलेल्या नागावेली नदीवरील पूल पुन्हा सुरु होईल. पारपात्र सेवा सुलभ करण्यासाठी आणि लोकांना प्रवासात येणाऱ्या अडचणी कमी करण्यासाठी जगतसिंह, केंद्रपारा, पुरी, कंधमाल, बारगढ आणि बालनगीर येथील नवीन पारपत्र सेवा केंद्रांचे उद्‌घाटन पंतप्रधान करतील. यामुळे या भागात राहणाऱ्या लोकांना खूप फायदा होईल. सध्या त्यांना पारपत्राशी संबंधित सेवांसाठी भुवनेश्वरला जावे लागते. गंधहरदी (बौध) येथील नीलमाधव आणि सिद्धेश्वर मंदिरातील नूतनीकरण आणि दुरुस्तीच्या कामांचे उद्‌घाटनही पंतप्रधान करतील. ओदिशातील ही प्राचीन मंदिरे असून त्यात पश्चिम ओदिशाची ‘हरा-हरी’ संस्कृती आहे. याशिवाय, प्राचीन व्यापार मार्गावर स्थित बालनगीर येथे रानीपूर झारियल स्मारक समूहाच्या नूतनीकरणाच्या कामाचे उद्‌घाटनही ते करतील. कलहंदी येथील असुरगड किल्ल्याच्या नूतनीकरण आणि दुरुस्ती कामांचे उद्‌घाटनही पंतप्रधान करतील. प्राचीन ग्रंथांमध्ये असुरगड हे महत्वाचे राजकीय आणि व्यावसायिक केंद्र असल्याचा उल्लेख आहे. सोनेपूरमध्ये केंद्रीय विद्यालयाच्या कायमस्वरुपी इमारतीची पायाभरणीही पंतप्रधान करणार आहेत. या इमारतीत अंदाजे 1 हजार शालेय विद्यार्थ्यांसाठी आधुनिक सुविधा उभारण्यात येणार आहेत. एप्रिल 2014 नंतर पंतप्रधानांचा या शहराचा हा दुसरा दौरा आहे.
राजस्थान दिनानिमित्त पंतप्रधानांच्या राजस्थानवासियांना शुभेच्छा

राजस्थान दिनानिमित्त पंतप्रधान नरेंद्र मोदी यांनी राजस्थानमधील जनतेला शुभेच्छा दिल्या आहेत. “राजस्थानमधील मेहनती आणि चांगल्या नागरिकांना राजस्थान दिवसाच्या मन:पूर्वक शुभेच्छा. राजस्थानने अशीच यशाची शिखरे गाठत राहावे, हीच सदिच्छा”, अशा शब्दात, पंतप्रधानांनी आपल्या भावना व्यक्त केल्या आहेत.
व्ही.एस.नायपॉल यांच्या निधनाबद्दल पंतप्रधानांकडून शोक

पंतप्रधान नरेंद्र मोदी यांनी व्ही.एस. नायपॉल यांच्या निधनाबद्दल शोक व्यक्त केला. ‘सर व्ही. एस. नायपॉल हे त्यांच्या व्यापक कार्यासाठी नेहमीच स्मरणात राहतील. इतिहास, संस्कृती, वसाहतवाद, राजकारण आणि अन्य क्षेत्रात त्यांनी मोलाचे योगदान दिले. त्यांच्या निधनामुळे साहित्य क्षेत्राचे मोठे नुकसान झाले आहे. या दु:खद प्रसंगी त्यांचे कुटुंबीय आणि हितचिंतकांप्रती माझ्या शोकसंवेदना व्यक्त करतो.’ असे पंतप्रधानांनी आपल्या शोकसंदेशात म्हटले आहे.